Tashrif 5 noyabrga belgilangan. Foto: Reuters AQSh davlat kotibi Entoni Blinken Turkiyaga tashrif buyuradi. Bu haqda Turkiya Tashqi ishlar vazirligidagi diplomatik manbalar xabar bergan. Ma’lumotlarga ko‘ra, Amerika diplomatiyasi rahbari Turkiyaga 5 noyabr kuni keladi. Avvalroq, 28 oktyabr kuni Istanbul aeroportida Falastinni qo‘llab-quvvatlash uchun o‘n minglab odamlar yig‘ilgandi. Turkiya prezidenti Rajab Toyyib Erdo‘g‘an yig‘ilganlarga murojaat qilib, Isroilni «bosqinchi» deb atagan va uni harbiy jinoyatlarda ayblagan. U yig‘ilganlarga minnatdorchilik bildirib, G‘azoga qarshi boshqa hujumlarga toqat qilmasligini aytgan.